cyanic-selkie/wikianc huggingface dataset:
Swastika
Gebruik in nazisme
Hy wou beide die swastika en die kleure van die "glorieryke verlede" inkorporeer. (Rooi, wit en swart was die kleure van die vlag van die ou Duitse Ryk.) Hy sê verder: "As Nasionale Sosialiste sien ons ons program in die vlag. In rooi sien ons die sosiale idee van die beweging; in wit die nasionalistiese idee; in die kruis met hake die sending van die stryd om die oorwinning van die Ariese man en, deur dieselfde teken, die oorwinning van die idee van kreatiwe werk."
Die begrip "rassehigiëne" was 'n sentrale ideologie in nazisme, hoewel dit wetenskaplike rassisme was. Die vooraanstaande Naziteoretikus Alfred Rosenberg het gesê die Indo-Ariese volke was beide 'n model om te volg en 'n waarskuwing van die gevare van die rasse- en spirituele "verwarring" wat, soos hy geglo het, ontstaan uit die nabyheid van die rasse.
Die Nazi's het die swastika beskou as 'n simbool van die Ariese meesterras.
Op 14 Maart 1933, kort nadat Hitler kanselier van Duitsland geword het, is die vlag van die NSDAP saam met Duitsland se nasionale kleure gehys. Op 15 September 1935 is die NSDAP-vlag, met die swastika effens weg van die middel, as die enigste Duitse vlag aanvaar.
Gebruik deur die Geallieerdes
Gedurende die Tweede Wêreldoorlog was dit algemeen om klein swastikas te gebruik om die Geallieerde vliegtuie se oorwinnings in die lug af te merk, en minstens een Britse vlieënier het 'n swastika in sy logboek aangeteken vir elke Duitse vliegtuig wat hy neergeskiet het.
Stigmatisasie ná die oorlog
Weens die gebruik van die swastika deur Nazi-Duitsland is die simbool sedert die 1930's grootliks met nazisme verbind. Ná die Tweede Wêreldoorlog is dit deur die Weste as 'n teken van haat beskou, en in baie Westerse lande as 'n simbool van wit heerskappy.
Sentraal-Asië
In 2005 het owerhede in Tadjikistan 'n beroep gedoen dat die swastika algemeen as 'n nasionale simbool aanvaar word. President Emomali Rahmon het verklaar die swastika is 'n Ariese simbool en dat 2006, "die jaar van die Ariese kultuur", die regte tyd is om "Ariese bydraes tot die geskiedenis van die wêreldbeskawing te bestudeer en gewild te maak, om 'n nuwe generasie met die gees van nasionale selfbeskikking groot te maak en om hegter bande met ander etnisiteite en kulture te ontwikkel".
Oos- en Suidoos-Asië
In Oos-Asië is die swastika algemeen in Boeddhistiese kloosters en gemeenskappe. Dit word aangetref in Boeddhistiese tempels, godsdiensartefakte, geskrifte oor Boeddhisme en skole wat deur Boeddhistiese groepe gestig is. Dit verskyn ook as 'n ontwerp of motief (apart of in 'n patroon geweef) op tekstiele, geboue en 'n verskeidenheid versierings as 'n simbool van goeie geluk. Die ikoon (wat links wys) word ook as 'n heilige simbool aangetref in die Bon-tradisie.
Baie Chinese godsdienste gebruik die swastika, insluitende Guiyidao en Shanrendao. Die Rooi Swastika-gemeenskap, die filantropiese tak van Guiyidao, bestuur twee skole in Hongkong en een in Singapoer met "swastika" in die naam, elk met 'n swastika in hulle logo.
Onder die hoofsaaklik Hindoeïstiese bevolking van Bali, Indonesië, kom die swastika algemeen voor in tempels, huise en openbare plekke. Die simbool word verbind met die Boedhha se voetspore in Theravada-gemeenskappe in Myanmar, Thailand en Kambodja.
In Japan word die swastika ook gebruik as 'n kaartsimbool om 'n Boeddhistiese tempel aan te dui. Die land het dit al oorweeg om die teken te verander vanweë sporadiese omstredenheid en 'n misverstand onder buitelanders.
Die stad Hirosaki in Aomori-prefektuur gebruik die teken as sy amptelike vlag.
Indiese subkontinent
In Bhutan, Indië, Nepal en Sri Lanka is die swastika ook algemeen. Tempels, besighede en ander organisasies soos Boeddhistiese biblioteke en die Nepalese kamer van koophandel gebruik dit in reliëfwerk en logo's. Swastikas kom voor in Indiese en Nepalese gemeenskappe – op winkels, geboue, vervoermiddels en klere. Dit is ook prominent in Hindoeïstiese seremonies soos troues. Die swastika wat links wys, kom voor in tantriese rituele.
In Indië is Swastik en Swastika, tesame met spelvariante, die voorname van mans en vroue respektiewelik, byvoorbeeld van die Indiese aktrise Swastika Mukherjee. Die embleem van die deelstaat Bihar bevat twee swastikas.
In Bhutan word die swastika aangetref op geboue, tekstiele en in godsdiensseremonies.
Westerse wanvertolking van Asiatiese gebruik
Sedert die einde van die 20ste eeu, en deur die vroeë 21ste eeu, is daar soms verwarring en omstredenheid wanneer goedere vir persoonlike gebruik met tradisionele Boeddhistiese, Hindoeïstiese of Djainistiese simbole daarop na die Weste uitgevoer word, veral na Noord-Amerika en Europa. Dit word dan deur kopers as die Nazi-simbool beskou. Dit het daartoe gelei dat verskeie produkte al geboikot en aan winkels onttrek is.
'n Tienjarige seun van Lynbrook, New York, het byvoorbeeld 'n pak Pokémon-kaarte gekoop wat in 1999 uit Japan ingevoer is. Op twee kaarte was die Boeddhistiese swastika, wat links wys. Die seun se ouers het die simbool wanvertolk as die Nazi-simbool, wat regs wys, en het 'n klagte by die vervaardiging ingedien. Nintendo of America het aangekondig dat die kaarte nie meer gedruk gaan word nie en verduidelik dat wat in een kultuur aanvaarbaar is, nie noodwendig in 'n ander aanvaarbaar is nie. Dit is verwelkom deur die Anti-Defamation League, wat besef het die bedoeling was nie om aanstoot te gee nie.
In 2020 het die handelaar Shein 'n halsband met 'n swastika wat links wys van sy webtuiste afgehaal nadat hulle in die sosiale media gekritiseer is. Die handelaar het verskoning gevra vir die gebrek aan sensitiwiteit, maar gesê die swastika is 'n Boeddhistiese simbool.
Nuwe godsdiensbewegings
Benewens die gebruik van die swastika in Boeddhisme, Hindoeïsme en Djainisme, wat na premoderne tye teruggevoer kan word, word dit ook aangewend deur volgelinge van 'n groot aantal neogodsdiensbewegings wat in die moderne tyd ontstaan het.
Bridelia wilksii
Bridelia wilksii is 'n boom wat hoort tot die Phyllanthaceae familie en is endemies aan Gaboen.
Geriffelde spinnekopbos
Die geriffelde spinnekopbos (Serruria nervosa) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom vanaf die Kleinrivierberge tot by die Elim-vlakte en tot teen die kus voor. Die struik is 'n klein, regop en word slegs 30 cm hoog en blom van Julie tot November
Die plant vrek na 'n brand maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in kalkagtige en suur grond op hoogtes van 20 - 100 m.
Spica
Spica (ook bekend as Alpha Virginis of α Vir) is die helderste ster in die sterrebeeld Maagd en een van die 20 helderste sterre in die naglug. Volgens parallaksmetings is dit sowat 250 ± 10 ligjare van die Son af. Dit is ’n spektroskopiese dubbelster en ’n roterende ovaalvormige veranderlike: ’n stelsel waarvan die twee sterre so na aan mekaar is dat hulle ovaalvormig eerder as rond is en wat net deur hulle spektrums van mekaar onderskei kan word. Die primêre ster is ’n bloureus en Beta Cephei-veranderlike.
Spica, Arcturus en Denebola (of Regulus, na gelang van die bron) is deel van die asterisme Lentedriehoek.
Waarneming
Die ster lê 2,06 grade van die sonnebaan af en kan dus deur die Maan verduister word, en soms deur planete. Die laaste verduistering deur ’n planeet was toe Venus op 10 November 1783 voor Spica verbybeweeg het soos van die Aarde af gesien. Die volgende verduistering deur Venus sal op 2 September 2197 wees.
Eienskappe
Spica is ’n nabydubbelster waarvan die twee komponente elke vier dae om mekaar wentel. Hulle is so na aan mekaar dat hulle nie deur ’n teleskoop van mekaar onderskei kan word nie. Die veranderings in hul wentelbeweging lei tot ’n Dopplerverskuiwing in die absorpsielyne van hul onderskeie spektrums, wat hulle ’n dubbellyn- spektroskopiese dubbelster maak.
Spica is ’n roterende ovaalvormige veranderlike, waar albei sterre deur hulle swaartekragwisselwerking verwring word. Dit veroorsaak dat die skynbare magnitude van die stelsel met 0,03 wissel oor ’n tydperk wat met die wentelperiode ooreenstem. Hierdie effense afname in helderheid is skaars visueel sigbaar. Albei sterre roteer vinniger as hul gemeenskaplike wentelperiode. Die gebrek aan sinchronisasie en die groot elliptisiteit van hul wentelbaan dui daarop dat dit ’n jong sterstelsel is. Hulle wedersydse getywisselwerking kan mettertyd lei tot rotasiesinchronisasie en ’n kleiner baaneksentrisiteit.
Spica se sterreklassifikasie word algemeen beskou as dié van ’n vroeë B-tipe hoofreeksster. Dit is moeilik om aparte spektraaltipes vir die twee komponente vas te stel; die Bright Star Catalogue gee ’n spektraalklas van B1 III-IV vir die primêre ster en B2 V vir die sekondêre ster aan, maar latere studies het verskeie ander waardes aangegee.
Die ligsterkteklas van "III-IV" vir die primêre ster stem ooreen met die spektrum van ’n ster wat halfpad tussen ’n subreus en reusester is, en dit is dus nie meer ’n hoofreeksster nie. Dit is ’n swaar ster met ’n massa van meer as 10 keer dié van die Son en ’n radius van sewe keer die Son s'n. Sy bolometriese ligsterkte is sowat 20 500 keer die Son s’n en nege keer dié van sy metgesel. Dit is een van die naaste sterre aan die Son wat as ’n tipe II-supernova kan ontplof.
Die primêre ster is ’n Beta Cephei-veranderlike waarvan die helderheid oor 0,1738 dae wissel. Die spektrum toon ’n wisseling in radiale snelheid oor dieselfde tydperk, wat aandui dat die oppervlak van die ster gereeld uitwaarts pulseer en dan weer saamtrek. Die ster roteer baie vinnig, met ’n rotasiespoed van 199 km/s by sy ewenaar.
Die stelsel se sekondêre ster is een van die min sterre waarvan die spektrum deur die Struve-Sahade-effek geraak word. Dit is ’n onreëlmatige verandering in die sterkte van die spektraallyne deur die loop van sy wentelbaan, waar die lyne swakker word terwyl die ster wag van die waarnemer beweeg. Dit kan die gevolg wees van ’n sterk sterwind van die primêre ster af wat die lig van die sekondêre ster verstrooi wanneer dit wegbeweeg. Hierdie ster is kleiner as die primêre ster, met ’n massa van sowat sewe keer dié van die Son en ’n radius van 3,6 keer die Son s'n. Sy sterreklassifikasie is B2 V, wat beteken dit is ’n hoofreeksster.
Name
Die ster se Bayer-naam is "Alpha Virginis". Die tradisionele naam "Spica" kom van die Latynse spīca virginis, "die maagd se graanaar". Johann Bayer het die naam "Arista" genoem.
Nog ’n tradisionele naam is "Azimech", van die Arabiese السماك الأعزل al-simāk al-ʼaʽzal, "die ongewapende 'simāk'" (betekenis onbekend).
In 2016 het die Internasionale Astronomiese Unie se sternaamwerkgroep (WGSN) die naam "Spica" vir die ster goedgekeur.
Zhang Qian
Zhang Qian (Chinees: 張騫, pinyin: Zhāng Qiān, Wade-Giles: Chang Ch’ien; 164 v.C. – 114 v.C.) was 'n Chinese diplomaat en reisiger.
Toe ontsnap hy met sy mans en bereik Dayuan (Ferghana), Kangu (Kangar) en Daxia (Baktrië). Dit blyk dat die yuezhi verder na die weste getrek het, maar Zhang Qian is baie onder die indruk van die jade, druiwe, wyn en die pragtige perde wat hy aantref. Sy gashere het groot belangstelling vir die sy wat net China vervaardig.
Op die terugreis raak hy opnuut 'n jaar in gevangeskap van die Xiongnu. Daar ontstaan egter verwarring onder die Xiongnu en Zhang Qian kan opnuut ontsnap en bereik die keiserlike hoofstad Chang'an.
In 119 v.C. stuur die keiser hom opnuut na die weste en hy knoop diplomatieke betrekkings met Wusun aan. Zhang Qian word gesien as 'n pionier van die Syroete wat China in staat gestel het handel met die weste, soos Indië en die Romeine dryf.
Gabriel Voisin
Oor die algemeen het Gabriel Voisin gedurende sy leeftyd aansienlike bydraes tot lugvaart en ingenieurswese gelewer, en sy nalatenskap bly prominent binne die lugvaartkunde en vervoer.
Frederik V van Denemarke
Frederik V (31 Maart 1723 - 14 Januarie 1766) was van 1746 tot met sy dood koning van Denemarke en Noorweë en Hertog van Sleeswyk-Holstein. Hy was die seun van koning Christiaan VI en Sophia Magdalene van Brandenburg-Kulmbach.
Lewe
Christiaan VI en sy vrou was diep gelowig en Frederik het ’n streng godsdienstige opvoeding gehad. Hoewel hy nie ongevoelig teenoor godsdiens was nie, het hy ’n hedonis geword wat die plesiere van die lewe soos wyn en vroue geniet het.
Sneeu (kleur)
Die eerste aangetekende gebruik van sneeu as 'n kleur in Engels was in die jaar 1000.
Frederik V van Denemarke
Lewe
Frederik se plesierige lewe het die onderhandelings vir ’n huweliksmaat bespoedig; hy is op 11 Desember 1743 getroud met Louise, dogter van koning George II van Groot-Brittanje. Hulle het ses kinders gehad, waarvan een doodgebore is. Hy het egter vele verhoudings gehad en by een ander vrou nog vyf kinders gehad.
Sneeu (kleur)
Kleurkoördinate
Volgens verskeie kleurskemas word sneeu as volg voorgestel:
Frederik V van Denemarke
Lewe
Op 6 Augustus 1746 is sy pa dood en hy het die troon bestyg. Frederik se persoonlike invloed was beperk. Sy lewe is deur alkoholisme gekenmerk en die grootste deel van sy regering is deur bekwame ministers waargeneem. Hulle het gesorg vir die vooruitgang van die handel en het Denemarke uit die Europese oorloë gehou. In dieselfde tyd is ’n skool vir arm seuns gestig en die land se eerste lotery begin. Albei bestaan vandag nog. Kuns en wetenskap het ook tydens Frederik se bewind gedy en hoewel hy nie self in kultuursake belanggestel het nie, het die publiek vryheid van uitdrukking geniet wat onbekend was onder Christiaan VI se bewind.
Bridelia microphylla
Bridelia microphylla is 'n boom wat hoort tot die Phyllanthaceae familie en is endemies aan Somalië.
Frederik V van Denemarke
Lewe
Louise is skielik op 19 Desember 1751 oorlede en dit het ’n groot impak op die hoflewe gehad omdat sy so gelief was. Sy was in dié tyd swanger met haar sesde kind, wat saam met haar dood is. Op 8 Julie 1752 is Fredrik weer getroud, met Juliana Maria van Brunswyk-Wolfenbüttel. Sy was nie baie gewild nie weens haar rigiede Duitse etiket, wat heeltemal verskil het van dié van die Engelse Louise.
Hul bekendste kind was prins Frederik, wat weer die pa was van koning Christiaan VIII van Denemarke en die oupa van Louise van Hesse, die toekomstige koningin van Denemarke.
Sneeu (kleur)
Sien ook
Shades of white
Frederik V van Denemarke
Lewe
In 1760 het Frederik sy been in ’n dronkenskapvoorval gebreek en dit het hom verswak. Hy is in die ouderdom van 42 oorlede, ná ’n bewind van 20 jaar.
Lys van helderste sterre
Hier volg ’n lys van die 50 helderste sterre (tot by ’n magnitude van 2) volgens hulle maksimum, totale of gekombineerde skynbare magnitude (helderheid soos van die Aarde af gesien). Hoewel baie van die helderste sterre bekende dubbel- of veelvoudige sterre is en relatief na aan die Aarde is, lyk hulle met die blote oog soos enkelsterre. Dié lys kombineer die magnitudes van helder individuele komponente. Die meeste van die eiename op die lys word deur die Internasionale Astronomiese Unie se sternaamwerkgroep (WGSN) erken, behalwe dié van Regor.
Meting
Die Son is die helderste ster soos van die Aarde af gesien. Die skynbare magnitudes van die helderste sterre kan ook vergelyk word met niestellêre voorwerpe in die Sonnestelsel. Dié voorwerpe se skynbare magnitudes groter as die helderste ster, Sirius (-1,46), s’n is (buiten die Son): Maan (-12,7), Venus (-4,89), Jupiter (-2,94), Mars (-2,91), Mercurius (-2,45) en Saturnus (-0,49).
Die presiese volgorde van die visuele helderheid van sterre is nie volkome vasgestel nie, om drie redes:
Spookwit
Kleurkoördinate
Volgens verskeie kleurskemas word spookwit as volg voorgestel:
Sien ook
Shades of white
Dj R'AN
Dj R'AN is 'n Franse platejoggie en musiekprodusent uit Montpelier, Frankryk, bekend vir sy hervermenings en werk saam met 'n aantal kunstenaars. Sy musiek sluit in reggaeton, urban musiek en R&B.
Hymedesmia cohesibacilla
Hymedesmia cohesibacilla is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 2009 deur Goodwin & Picton.
Capitalist Party of South Africa
Die Capitalist Party of South Africa (ZACP), (Kapitalistiese Party van Suid-Afrika) is ’n Suid-Afrikaanse politieke party wat op 17 Maart 2019 in Johannesburg se Randse Klub gestig is. Die stigters beskryf hulself as ‘positiewe ontwrigters’ en glo dat innoverende denke oplossings vir baie van Suid-Afrika se probleme bied. Die party is pro-kapitalisme.
Die party onderskyf tien kernbeginsels naamlik:
Die party het beplan om slegs die nasionale verkiesing op 8 Mei 2019 te betwis omdat die party glo dit is waar hulle ’n impak kon maak. Een ontleder meen dat die ZACP se beleid waarskynlik die naaste aan libertynisme is van die partye wat aan die Suid-Afrikaanse algemene verkiesing van 2019 sou deelneem.
Die tien stigters van die party is Kanthan Pillay, Roman Cabanac, Neo Kuaho, Gideon Joubert, Unathi Kwaza, Duncan McLeod, Sindile Vabaza, Louis Nel, Katlego Mabusela en Dumo Denga. Die politieke party het ’n pers koei as sy logo.
Cephus lateralis
Cephus lateralis is 'n vliesvlerkige insek uit die familie van die halmwespe (Cephidae). Die wetenskaplike naam van die spesie is die eerste keer in 1894 deur Konow gepubliseer.
Hesperantha spicata
Die aandkaneelblom (Hesperantha spicata) is 'n meerjarige blomplant en geofiet wat tot die genus Hesperantha behoort en is deel van die fynbos en renosterveld. Die spesie is endemies aan die Wes-Kaap. Dit kom voor van Piketberg tot by Gordonsbaai tot by die boonste gedeelte van die Breederiviervallei. Dit het tans 'n voorkomsgebied van 5124 km² maar het habitat afgestaan aan gewasverbouing, ontwikkelinge en indringerplante. Die bedreigings bestaan steeds.
Die plant het drie subspesies:
China Eastern Airlines
China Eastern Airlines Corporation Limited (Chinees: 中国 东方 航空公司) is 'n lugredery het sy hoofkwartier in die China Eastern Airlines gebou, op die perseel van die Shanghai Hongqiao Internasionale Lughawe in Changningdistrik, Shanghai, China. Dit is 'n groot Chinese redery wat internasionale, nasionale en plaaslike roetes bedien. Sy belangrikste spille is op Shanghai Pudong Internasionale Lughawe en Shanghai Hongqiao Lughawe, met sekondêre spille op Kunming Chang Shui en Xi'an Xianyang Internasionale Lughawens.
China Eastern Airlines is China se tweede grootste draer volgens passasiersgetalle. China Eastern en sy filiaal Shanghai Airlines het op 21 Junie 2011 die 14de lid van SkyTeam geword. China Eastern Airlines het 73 080 000 plaaslike en internasionale passasiers in 2012 vervoer met 'n gemiddelde laaifaktor van 73%.
Hesperantha sufflava
Hesperantha sufflava is 'n meerjarige blomplant en geofiet wat tot die genus Hesperantha behoort en is deel van die Swartland renosterveld. Die spesie is endemies aan die Wes-Kaap en kom van Malmesbury tot by Durbanville voor. Die plant het 'n voorkomsgebied van 60 km² en daar is drie gefragmenteerde subpopulasies. Die plant het baie van sy habitat afgestaan aan ontwikkeling en indringerplante is ook 'n bedreiging.
Andras Jones
Andras Jones (gebore 12 Augustus 1968) is 'n Amerikaanse akteur. Hy is bekend vir sy rolle in die rolprente A Nightmare on Elm Street 4: The Dream Master (1988), Far from Home (1989), en The Demolitionist (1995).
Mercedes-Benz T2
Die Mercedes-Benz T2 was 'n vervoerder vervaardig deur Daimler-Benz. Die T2 staan ook bekend as die "Düsseldorf-vervoerder", aangesien dit vanaf 1967 in Düsseldorf gebou is. Die Mercedes-Benz Vario is die derde reeks, wat vanaf 1996 in Ludwigsfelde gebou is. Sommige T2's is deur Mercedes-Benz España in hul monteeraanleg te Alcobendas saamgestel. In 1967 word die T2 as opvolger van die L 319/L 406-reeks bekendgestel. Die voertuig het die gaping tussen die kleiner Mercedes-Benz T1 (of Bremen Transporter) en die swaarder vragmotors, vervaardig in Wörth, gevul.
Whaktoe
thumb|220px|Die vyf whaktoes: I. voor dagbreek ([[fadjer); II. middag (thoer), III. voor sonsondergang (asser); IV. ná sonsondergang (magrieb); V. laataand (isjaai).]]
Die tye vir gebede is standaard vir alle Moslems oor die wêreld heen, veral vir die verpligte (fard) gebede; dit hang af van die posisie van die son. Daar is verskeie opinies oor die presiese tye omdat Islamitiese skole oor klein besonderhede verskil. Alle skole stem egter saam dat ’n spesifieke salaah nie voor die aangewese tyd gemaak kan word nie.
Die vyf daaglikse gebede
Die vyf daaglikse gebede is verpligtend en word gedoen op tye wat hoofsaaklik deur die posisie van die son in die lug bepaal word. Die tye verskil dus van plek tot plek op aarde.
Fadjer, soeboeg (dagbreek)
Die tyd vir die fadjer of soeboeg begin met subh saadiq – ware dagbreek, of wanneer die lig oor die hele breedte van die lug verskyn – en eindig met sonsopkoms. Voor die tyd moet die persoon hom reinig.
Asser (namiddag)
Die tyd vir die asser begin wanneer ’n voorwerp se skaduwee net so lank soos die voorwerp self is, plus die lengte van die skaduwee tydens thoer. Dit eindig met sonsondergang, verkieslik voor die son oranje begin word.
Magrieb (sonsondergang)
Die tyd vir die magrieb begin wanneer die son ondergaan en duur totdat die lig in die weste nie meer rooi is nie, gewoonlik sowat 18 tot 20 min. vandat die tyd vir die isjaai begin het.
Isjaai (nag)
Die tyd vir die isjaai begin wanneer die rooi lig weg is in die weste en duur tot met die verskyning van die "wit lig" (fajr sadiq) in die ooste. Die verkose tyd vir isjaai is voor middernag, dus halfpad tussen sonsondergang en -opkoms.
Vrydaggebed
Die Vrydaggebed vervang die thoer (middaggebed) wat op die ander ses dae plaasvind. Die presiese tyd vir hierdie gemeenskapsgebed verskil van moskee tot moskee, maar dit moet altyd voor die tyd vir die asser plaasvind. Mans moet hierdie salaah as ’n gemeenskapsgebed doen. As hulle nie daartoe in staat is nie, moet hulle die thoer in die plek daarvan bid. Vroue kan die Vrydaggebed in die moskee of die thoer bid.
Hymedesmia consanguinea
Hymedesmia consanguinea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Angus T. Jones
Angus T. Jones (gebore 8 Oktober 1993) is 'n Amerikaanse akteur. Hy is bekend vir sy rolle in die rolprente See Spot Run (2001), The Rookie (2002), en Bringing Down the House (2003), en in die televisiereeks Two and a Half Men (2003).
Klipfonteindam
Die Klipfonteindam in die Wit-Umfolozirivier verskaf water vir huishoudelike en nywerheidsgebruik sowel as vir besproeiing.
Hierdie dam lê net 6 km suid van Vryheid by die koördinate 27° 50′ 11″ suid en 30° 48′ 51″ oos. Dit is gebou in 1983, het 'n walhoogte van 28 m, 'n bruto opgaarvermoë van nagenoeg 18 miljoen m³ en vorm dan 'n meer met 'n oppervlakte van 3 km².
Die dam is een van die beste varswaterhengelplekke in die land. By die dam is 'n natuurreservaat met 'n kampeerterrein.
Hymedesmia cordichela
Hymedesmia cordichela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1942 deur Alander.
Hymedesmia cratera
Hymedesmia cratera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Boerannoje (Kalmikië)
Boerannoje (Russies: Буранное) is 'n dorpie in Lagan-rajon van Kalmikië, Rusland. Dit behoort tot die Dzjalikowo Plaaslike Munisipaliteit wat nog een groter nedersetting, Dzjalikowo, insluit. Dit lê by die Metsjetni Proran-baai van die Kaspiese See naby die grens met Astrachan-oblast, 'n ander federale deelgebied van Rusland. Die dorpie se naam kom van die Russiese woord vir "blizzard".
Demografie
Volgens Sensus 2010 het Boerannoje 321 inwoners gehad. Etniese Kalmikiërs vorm die meerderheid van die dorpie se bevolking.
Bohuslav Martinů
Bohuslav Jan Martinů (Tsjeggies: [ˈboɦuslaf ˈmarcɪnuː] ; 8 Desember 1890 – 28 Augustus 1959) was 'n Tsjeggiese komponis van moderne klassieke musiek. Martinů het 6 simfonieë, 15 operas, 14 balletstukke en 'n groot hoeveelheid orkestrale-, kamermusiek-, instrumentale stukke en stukke vir die stem geskryf.
Hy het 'n violis geword in die Tsjeggiese Filharmoniese Orkes, en het musiek in sy tuisstad onderrig. Nadat hy in 1923 Tsjeggo-Slowakye verlaat het vir Parys, het Martinů doelbewus van die Romantiese styl waarin hy opgelei was onttrek. In die 1930's het hy geëksperimenteer met ekspressionisme en konstruktivisme en 'n bewonderaar geword van wat op daardie tydstip huidige Europese tegniese ontwikkelings was, wat ten toon gestel word deur sy orkestrale werke naamlik; Half-time en La Bagarre. Hy het ook jazz idiome aangeneem, soos byvoorbeeld in sy La revue de cuisine.
In die vroeë 1930's het hy die hoofbron van sy komposisionele styl, naamlik die neo-klassisisme soos ontwikkel deur Igor Stravinski ,gevind. Hy het begin om teen 'n ysingwekkende spoed te begin komponeer, en het vinnig kamer-, orkestrale-, koor- en instrumentale werke gekomponeer.
Sy gebruik van die klavier obbligato het sy kenmerkende eienskap geword. Sy Concerto Grosso en die Dubbelkonsert vir Twee Strykorkeste, Klavier en Timpani is van sy bekendste werke uit hierdie tydperk. Wat betref sy operas, word Julietta en die Die Griekse Passie gereken as die beste.
2008 Bahreinse Grand Prix
Die 2008 Formule Een Bahreinse Grand Prix is op 6 April 2008 op die Bahrein Internasionale Renbaan in Sakhir, Bahrein gehou. Dit was die derde wedren van die kampioenskapseisoen en is deur Felipe Massa in sy Ferrari gewen.
Kwalifisering
duimnael|links|1000px|Wegspringrooster vir die 2008 Bahreinse Grand Prix.
Brandon Jones (akteur)
Brandon Jones (gebore 7 Mei 1988) is 'n Amerikaanse akteur en vervaardiger. Hy is bekend vir sy rolle in die televisiereekse The Big Bang Theory (2007), Pretty Little Liars (2010), The Fosters (2013), en Unbreakable Kimmy Schmidt (2015).
The Satanic Verses
thumb|210px|[[Salman Rushdie in 2008.]]
Die boek is wyd geprys en was in 1988 'n finalis in die Bookerprys (wat deur Peter Carey se Oscar and Lucinda gewen is). Dit het in dié jaar die Whitbreadprys gewen vir roman van die jaar. Timothy Brennan het die werk genoem "die mees ambisieuse roman oor die immigrante-ervaring in Brittanje".
Die boek en sy waargenome godslastering is genoem as motivering vir Islamitiese ekstremistiese bomaanvalle, moorde en opstande en het 'n debat ontlok oor sensuur en godsdiensgemotiveerde geweld. Uit vrees vir onrus het die Indiese regering die invoer van die boek na dié land verbied. In 1989 het ajatolla Roeholla Chomeini 'n beroep gedoen om Rushdie se dood. Dit het gelei tot verskeie mislukte sluipmoordaanvalle op die skrywer, aan wie die Britse regering polisiebeskerming gebied het, asook aanvalle op verskeie individue wat met die boek verbind is, insluitende die Japannese vertaler Hitoshi Igarashi, wat in 1991 doodgesteek is. Pogings tot moord op Rushdie het voortgeduur, tot met die aanval op hom in Augustus 2022.
Siriporn Ampaipong
Siriporn Ampaipong (Alternatiewe spelling: Siriporn Umpaipong; Thai: ศิริพร อำไพพงษ์; RTGS: Siriphon Amphaiphong, geboorte naam Sirima Amken; Thai: ศิริมา อำเคน; RTGS: Sirima Amkhen ; gebore Maandag 7 Desember 1964) is 'n mor lam en luk thung sanger uit die Isan-streek van Thailand.
The Satanic Verses
Storielyn
The Satanic Verses bestaan uit 'n raamvertelling wat gebruik maak van elemente van magiese realisme, verweef met 'n reeks ondergeskikte intriges wat vertel word as droombeelde soos ervaar deur een van die hoofkarakters. Die raamvertelling, soos in baie van Rushdie se stories, behels Indiese ekspats in England. Die twee hoofkarakters, Gibreel Farishta en Saladin Chamcha, is albei akteurs met 'n Indiese Moslemagtergrond. Farishta is 'n Bollywood-superster wat gewoonlik die rolle van Hindoegode vertolk (die karakter is deels geskoei op die Indiese rolprentsterre Amitabh Bachchan en N.T. Rama Rao). Chamcha is 'n emigrant wat weggebreek het van sy Indiese identiteit en stemoorklanking in Engeland doen.
Siriporn Ampaipong
Siriporn Ampaipong is gebore in 'n familie van mor lam-sangers in die Udon Thani-provinsie. Die meeste van haar liedjies is sentimentele ballades. Sy het tussen 2001 en 2004 agt treffer-albums uitgereik en word beskou as een van Thailand se gewildste volksangers.
The Satanic Verses
Storielyn
Aan die begin van die roman is albei in 'n gekaapte vliegtuig op pad van Indië na Brittanje. Die vliegtuig ontplof oor die Engelse Kanaal, maar die twee word toweragtig gered. In 'n wonderbaarlike transformasie neem Farishta die persoonlikheid van die aartsengel Gabriël aan en Chamcha dié van 'n duiwel. Chamcha word in hegtenis geneem en gaan as 'n vermeende onwettige immigrant deur 'n pynlike ervaring van polisiemishandeling. Farishta se transformasie kan gedeeltelik op 'n realistiese vlak beskou word as die simptoom van die karakter se ontwikkeling van skisofrenie.
Hesperantha teretifolia
Hesperantha teretifolia is 'n meerjarige blomplant en geofiet wat tot die genus Hesperantha behoort en is deel van die fynbos. Die spesie is endemies aan die Noord-Kaap en kom in die Roggeveldeskarp, naby Middelpos, voor. Hier het die plant 'n voorkomsgebied van 109 km², dit groei op rotsagtige hellings en daar is twee subpopulasies. Die plant word nie bedreig nie en word as seldsaam beskou.
The Satanic Verses
Storielyn
Albei karakters sukkel om weer hulle lewe agtermekaar te kry. Farishta soek en vind sy verlore liefde, die Engelse bergklimmer Allie Cone, maar hulle verhouding word in die wiele gery deur sy geestesiekte. Chamcha, wat sy menslike vorm wonderbaarlik teruggekry het, wil wraak neem op Farishta omdat hy hom versaak het ná hulle gesamenlike val uit die gekaapte vliegtuig. Hy doen dit deur Farishta se patologiese jaloesie aan te vuur en dus sy verhouding met Allie te verwoes. Farishta besef eindelik wat Chamcha gedoen het, maar vergewe hom en red selfs sy lewe.
Albei keer terug na Indië. Farishta gooi Allie van 'n hoë gebou af in nog 'n aanval van jaloesie en pleeg dan selfmoord. Chamcha, wat nie net deur Farishta vergewe is nie, maar ook met sy verveemde pa versoen geraak en vrede met sy eie Indiese indentiteit gemaak het, besluit om in Indië te bly.
Acanthascus pachyderma
Acanthascus (Acanthascus) pachyderma is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
The Satanic Verses
Droombeelde
Een van die droombeelde is 'n gefiksionaliseerde vertelling van die lewe van Mohammed (wat in die roman "Mahound" of "die Boodskapper" genoem word) in Jahilia. Die middelpunt daarvan is die sogenaamde sataniese verse, waarin die profeet eers van 'n onthulling vertel wat 'n beroep doen om die aanvaarding van drie van die ou politeïstiese godinne, maar dit later ontken as 'n fout wat deur die duiwel voortgebring is. Daar is ook twee teenstanders van die die "Boodskapper": 'n heidense priesteres, Hind, en 'n skeptiese en satiriese digter, Baal. Toe die profeet triomfantelik na Mekka terugkeer, gaan kruip Baal in 'n ondergrondse bordeel weg waar die prostitute die identiteite van die profeet se vroue aanneem. Een van die profeet se metgeselle beweer ook hy het dele van die Koran subtiel verander soos dit aan hom gedikteer is, omdat hy die egtheid van die "Boodskapper" in twyfel trek.
Acanthascus pachyderma
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1932 deur Okada.
The Satanic Verses
Droombeelde
Die tweede droombeeld vertel die verhaal van Ayesha, 'n Indiese boeremeisie wat beweer sy kry onthullings van die aartsengel Gabriël. Sy oorreed almal op haar dorpie om 'n pelgrimstog na Mekka te voet te onderneem. Sy beweer hulle sal oor die Arabiese See kan loop. Die pelgrimstog eindig in 'n katastrofale klimaks toe die gelowiges almal in die water inloop en verdwyn. Daar is ontstellende teenstrydighede in die vertellings van ooggetuies oor of hulle eenvoudig verdrink het en of hulle wonderbaarlik in staat was om oor die water te loop.
In 'n derde droombeeld is 'n fanatiese ekspat-godsdiensleier, die "Imam", in 'n laat 20ste-eeuse opset (dis duidelik 'n satire oor Chomeini).
Resensies en ontleding
Die boek het oor die algemeen gunstige resensies gekry. In 'n resensiebundel van 2003 oor Rushdie se loopbaan noem die invloedryke resensent Harold Bloom The Satanic Verses "Rushdie se grootste estetiese prestasie". Timothy Brennan noem die werk "die mees ambisieuse roman wat nog gepubliseer is oor die immigrante-ervaring in Brittanje" wat die immigrante se droomagtige disoriëntasie vasvang. Die boek word beskou as "basies 'n studie in vervreemding".
Muhammad Mashuq ibn Ally het geskryf: "The Satanic Verses gaan oor identiteit, vervreemding, ontworteling, wreedaardigheid, kompromie en konformiteit. Dié konsepte staar alle immigrante in die gesig wat deur albei kulture ontnugter is: die een waarin hulle is en die een waarby hulle aansluit. Omdat hulle egter weet hulle kan nie 'n lewe van anonimiteit lei nie, wissel hulle tussen die twee. The Satanic Verses is 'n weerspieëling van die skrywer se dilemmas." Die werk is 'n "rekord, hoewel surrealisties, van die skrywer daarvan se voortdurende identiteitskrisis." Ally sê die boek ontbloot die skrywer eindelik as "die slagoffer van 19de-eeuse Britse kolonialisme". Rushdie self het dié vertolking van sy boek bevestig en gesê dit gaan nie oor Islam nie, "maar oor migrasie, metamorfose, 'n verdeelde self, liefde, die dood, Londen en Bombaai." Hy het ook gesê: "Dis 'n roman wat 'n kastyding van Westerse materialisme bevat. Die aanslag is komies."
Nadat die omstredenheid om die boek ontstaan het, het sommige geleerdes wat vertroud met die boek en met Rushdie se hele werk is, soos M.D. Fletcher, die reaksie as ironies beskou. Hy het geskryf: "Dit is dalk ironies dat van die grootste vyandigheid jeens Rushdie kom van dié oor wie en (in 'n sin) vir wie hy skryf." Hy sê die manifestasies van die omstredenheid in Brittanje: "verpersoonlik 'n woede wat deels uit die frustrasies van die migrante-ervaring spruit en algemeen weerspieël word in mislukkings van veelkulturele integrasie, albei belangrike temas van Rushdie. Dit is duidelik dat Rushdie se belangstellings insluit verkennings van hoe migrasie 'n mens se bewustheid verhoog dat waarnemings van die werklikheid relatief en broos is, en van die aard van godsdienstige geloof en onthulling, om nie te praat van die politieke manipulasie van godsdiens nie. Rushdie se idees oor die belangrikheid van die letterkunde loop in 'n mate parallel met die waarde wat in die Islamitiese tradisie aan die geskrewe woord geheg word. Maar dit lyk of Rushdie aangeneem het uiteenlopende gemeenskappe en kulture deel 'n mate van gemeenskaplike morele gronde op die basis waarvan dialoog gevoer kan word, en om dié rede het hy dalk die onverbiddelike aard van die vyandigheid onderskat wat The Satanic Verses veroorsaak het, al is 'n belangrike tema van die roman die gevaarlike aard van geslote, absolutistiese geloofstelsels."
The Satanic Verses toon Rushdie se neiging om sy werk in terme van parallelle stories te organiseer. In die boek "is daar belangrike parallelle stories, werklikheids- en droomtonele wat mekaar afwissel en wat verbind word deur die repeterende name van die karakters in elk; dit verskaf intertekste in elke roman wat kommentaar op die ander stories lewer." The Satanic Verses toon ook Rushdie se gebruik om sinspelings te gebruik om skakels te skep. In die boek gebruik hy alles van mitologie tot "kwinkslae wat onlangse populêre kultuur oproep".
Omstredenheid
Intussen het die Britse Commission for Racial Equality en 'n liberale dinkskrum, die Policy Studies Institute, seminare oor die Rushdiesaak gehou. Hulle het nie die skrywer Fay Weldon, wat haar oor die verbranding van boeke uitgelaat het, genooi nie, maar wel Shabbir Akhtar, 'n gegradueerde in filosofie aan die Universiteit van Cambridge, wat 'n beroep gedoen het om "'n onderhandelde kompromie" wat "Moslemse gevoelighede sou beskerm teen nuttelose uittarting". Die joernalis en skrywer Andy McSmith het toe geskryf: "Ek is bevrees ons is die getuies van die ontstaan van 'n nuwe en gevaarlik onliberale "liberale" ortodoksie wat beoog om dr. Akhtar en sy fundamentalistiese vriende te akkommodeer."
Fatwa
In middel Februarie 1989, ná 'n gewelddadige opstand in Pakistan oor die boek, het die ajatolla Roeholla Chomeini, destyds die leier van Iran en 'n Sjiitiese geleerde, 'n fatwa uitgereik wat 'n beroep doen om die dood van Rushdie en sy uitgewers. Hy het gevra Moslems moet Rushdie uitwys aan dié wat hom kan vermoor as hulle nie self kan nie. Hoewel die Britse Konserwatiewe regering van Margaret Thatcher hom polisiebeskerming gebied het, was baie politici aan albei kante die skrywer vyandiggesind. Die Britse LP van die Arbeidersparty Keith Vaz het kort ná sy verkiesing in 1989 'n optog deur Leicester gelei waarin gevra is dat die boek verbied word, terwyl die Konserwatiewe politikus Norman Tebbit, die party se voormalige voorsitter, Rushdie genoem het 'n "buitengewone skurk" wie se "openbare lewe 'n rekord is van veragtelike dade van verraad teen sy opvoeding, godsdiens, aanneemtuisland en -nasionaliteit".
Die joernalis Christopher Hitchens het Rushdie verdedig en gevra dat kritici die geweld van die fatwa veroordeel in plaas van die roman of die skrywer. Hitchens het die fatwa beskou as die begin van 'n kultuuroorlog op vryheid.
Ondanks 'n verklaring van versoening deur Iran in 1998 en Rushdie se verklaring dat hy nie meer gaan wegkruip nie, het die Irannese staatsnuusagentskap in 2006 berig die fatwa sal permanent van krag bly, want die enigste persoon wat 'n fatwa kan herroep, is die persoon wat dit in die eerste plek uitgeroep het en Chomeini is intussen oorlede.
Geweld, sluipmoorde en pogings tot moord
Hitoshi Igarashi, Rushdie se Japannese vertaler, is op 13 Julie 1991 op die kampus waar hy klas gegee het, gevind nadat hy doodgesteek is. Tien dae voor Igarashi se moord, op 3 Julie 1991, is Rushdie se Italiaanse vertaler, Ettore Capriolo, by sy huis in Milaan ernstig gewond deur 'n aanvaller wat hom verskeie kere gesteek het. William Nygaard, die Noorweegse uitgewer van The Satanic Verses, is op 11 Oktober 1993 in Oslo ernstig gewond deurdat hy drie keer in die rug geskiet is. Nygaard het oorleef, maar het maande in die hospitaal deurgebring.
Die boek se Turkse vertaler, Aziz Nesin, was die teiken van brandstigters wat die Madimakhotel ná die Vrydaggebede op 2 Julie 1993 in Sivas, Turkye, aan die brand gesteek het. Altesaam 37 mense, hoofsaaklik geleerdes, digters en musikante, is dood. Nesin het die dood vrygespring omdat hy nie vroeg in die aanval herken is nie.
In September 2012 het Rushdie twyfel uitgespreek dat The Satanic Verses toe gepubliseer sou word weens 'n klimaat van "vrees en senuagtigheid".
In Maart 2016 het PEN America berig die losprys vir die fatwa op Rushdie is met $600 000 verhoog. Irannese topmedia het bygedra tot die bedrag deur geld te voeg by die $2,8 miljoen wat reeds aangebied is. In reaksie het die Sweedse Akademie, wat die Nobelprys vir Letterkunde toeken, die doodstraf verwerp en dit 'n "ernstige verkragting van vrye spraak" genoem. Dit was die eerste keer dat hulle kommentaar gelewer het sedert die publikasie van die boek.
Op 12 Augustus 2022 is Rushdie op die verhoog aangeval net voordat hy die Chautauqua-instituut in Chautauqua, New York, sou toespreek. 'n Ooogetuie het gesê Rushdie is verskeie kere gesteek en het 'n wond aan die regterkant van sy nek gehad, wat tot baie bloedverlies gelei het. Daarna is berig senuwees in Rushdie se een arm is beskadig, daar was skade aan sy lewer en 'n oog, daar was baie bloedverlies en hy het met behulp van 'n ventilator asemgehaal.
Die aanvaller is dadelik in hegtenis geneem. Hy is aangekla van poging tot moord en aanranding. Hy het skuld ontken en is steeds in aanhouding. Teen 14 Augustus was Rushdie na berig word af van die ventilator en kon hy praat.
Kees Schouhamer Immink
Kees Schouhamer Immink (18 Desember 1946) is ’n Nederlandse ingenieur en inligtingsteoretikus. Hy word as die vader van die CD, DVD en Blu-ray-skyf beskou. Die invloed van sy werk is trouens so groot dat dit bykans onmoontlik is om enige digitale klank of video te geniet waarby hy nie betrokke was nie.
Hy is in 2014 deur die Universiteit van Johannesburg (UJ) met ’n eredoktorsgraad vereer.
Jim Hanks
Jim Hanks is 'n Amerikaanse komediant en akteur.
Venessa Schoeman
Venessa Schoeman (gebore 12 Januarie 1971, Welkom) is die redaktrise van die Suid-Afrikaanse vrouetydskrif, FINESSE en die handelsmerkdirekteur van Carpe Diem Media.
Agtergrond
Schoeman is op 12 Januarie 1971 in Welkom, Vrystaat, gebore as die dogter van twee entrepreneurs (Roelof en Estelle Viljoen). Sy het aan die Hoërskool Drie Riviere in Vereeniging matrikuleer en daarna BSc Dieetkunde aan die Potchefstroomse Universiteit vir Christelike Hoër Onderwys (PU vir CHO) studeer. Nadat sy haar honneursgraad met lof verwerf het, het sy 'n nagraadse diploma in Dieetkunde gedoen deur die Universiteit van Pretoria ten einde te kan registreer as dieetkundige by die Raad vir Gesondheidsberoepe van Suid-Afrika.
Finesse Voelgoed tydskrif
FINESSE was die eerste leefstyltydskrif wat vroue na liggaam en gees aangespreek het. Dit het steeds ten doel om Afrikaanssprekende Christenvroue te bemagtig en te inspireer om hulle beste self te wees – fisies, emosioneel en geestelik. As redakteur van die tydskrif was dit vir Venessa belangrik om die lesers se behoeftes aan te spreek en hulle te ontmoet op die platform waar hulle hulself bevind. Onder haar leiding is verskeie projekte ontwikkel onder andere:
Daarbenewens het die tydskrif uitgebrei na elektroniese formaat (e-FINESSE) 'n aktiewe webwerf voelgoed.co.za, aanlynwinkel (voelgoedwinkel.co.za) en deel dit ook inspirerende inhoud op sosiale mediaplatforms – Facebook, Instagram, Twitter en YouTube.
In 2019 is Doen Goed gestig – dit is die liefdadigheidsbeen van FINESSE Voelgoed-tydskrif en word bestuur deur Chanté Schoeman, Coenie en Venessa se dogter. Hul seun JC is ook sedert 2019 voltyds by die besigheid betrokke en hanteer veral nuwe besigheidsontwikkeling.
Toekennings
Onder leiding van Venessa se redakteurskap het FINESSE die volgende PICA toekennings van die Magazine Publishers Association of SA  ontvang:
In 2012 het FINESSE saam met Revlon skoonheidsmaatskappy en Bertha le Roux-Wahl 'n Guinness Wêreldrekord gebreek vir die meeste lipstiffie aanwendings (535) binne 'n uur.
FINESSE is ook in November 2019 aangewys as die Best Group Producer by die MSC All-Stars of the Sea toekenningsgeleentheid in Hamburg, Duitsland aan boord van die MSC Grandiosa.
Op 22 Augustus 2019 het Solidariteit Helpende Hand se Vrouefonds Venessa vereer vir die spreekbuis wat sy aan vroue bied.
Hertzoggie
'n Hertzoggie, ook bekend as 'n Hertzog-koekie, is 'n tertjie of koekie gevul met konfyt met 'n klappermeringuebolaag. Hierdie koekie is 'n gewilde Suid-Afrikaanse gebak wat ook saam met Engelse tee geniet kan word. In die Kaap-Maleise gemeenskap word die nagereg gereeld gedurende Eid bedien. Dit vorm ook deel aan die tuisnywerheidindustrie waar dit gereeld saam met ander Suid-Afrikaanse lekkernye verkoop word, soos bv. koeksisters.
Geskiedenis
Die tertjie is vernoem na die die Suid-Afrikaanse politikus en Anglo-Boereoorlog-generaal J. B. M. Hertzog. Die Hertzog-koekies was glo een van sy gunsteling lekkernye. Hertzog se ondersteuners was bekend daarvoor dat hulle die koekies gebak en bedien het as 'n teken van hul politiese ondersteuning.
Een van die ander oorsprong-stories is dat dit deur die Kaap-Maleise gemeenskap uitgevind is om hulle ondersteuning aan Hertzog te wys nadat hy in die 1920's stemregte aan vroue asook gelyke regte aan die Kaap-Maleise gemeenskap beloof het. Nadat hy sy eerste belofte nagekom het, stemregte vir vroue, maar nie die een oor gelyke regte nie, het die gemeenskap die koekies begin bak met bruin en pienk gekleurde versiersuiker. Die naam vir die koekie was "tweegevreetjie".
'n Ander moontlike rede van die nagereg se oorsprong is die Afrikaners se gewoonte om gebak na nasionale helde te vernoem.
Bestanddele
Hertzog-koekies bestaan uit 'n broskorsdeegbasis, 'n appelkooskonfytvulsel en 'n dop gemaak uit klappermeringue wat dan gebak word.
Jan Smuts-koekies
Die Hertzog-koekie het die ondersteuners van Hertzog se politiese mededinger en tydgenoot, Jan Smuts, aangespoor om hulle eie weergawe van die gebak te skep: Jan Smuts-koekies. Die gebak was ook baie polulêr in die 1920's en 1930's. Jan Smuts-koekies het 'n geroomde botter- en suikerbolaag in plaas van die meringuebolaag van die Hertzog-koekie.
Air Do
Air Do (Japannees: エア・ドウ Ea Dō), voorheen bekend as Hokkaido International Airlines (北海道国際航空株式会社), is 'n Japannese streekslugredery wat geskeduleerde vlugte tussen die eilande Honsjoe en Hokkaido onderneem in samewerking met All Nippon Airways. Sy hoofkwartier is in die Oak Sapporo-gebou in Chūō-ku, Sapporo, en die belangrikste basis van sy bedrywighede is Haneda-lughawe in Ōta, Tokio.
Geskiedenis
Hokkaido International Airlines is in 1996 gestig deur Teruo Hamada, 'n entrepreneur van Hokkaidō, kort ná die Japannese regering ingestem het dat lugrederye toegelaat word om vrylik tariewe vas te stel op binnelandse roetes. Hamada het beleggings bekom van 29 ander individue wat belanggestel het in die stigting van 'n laekosteredery om te kompeteer met Japan se grootste binnelandse rederye (All Nippon Airways, Japan Airlines en Japan Air System) op vlugte tussen Hokkaido se stede en Tokio.
Die maatskappy het in Desember 1998 met vlugbedrywighede begin op die Tokio-Sapporo-roete, onder die Air Do merk. Die maatskappy het sy naam na Air Do verander in Oktober 2012.
Bestemmings
Air Do bedryf dienste na die volgende binnelandse geskeduleerde bestemmings vanaf Tokio en Sapporo: